สวัสดีครับคุณ พอดีผมไปตรวจมาครับโดยอัณฑะมีลักษณะบวมแดงแต่ปวดไม่มาก คุณแนะนำให้งดการมีเพศสัมพันธ์ แต่ลืมถามคุณว่าสามารถช่วยตัวเองได้มั้ยครับ พอดีตอนนี้งดช่วยตัวเองมา 10 วันแล้วครับผม
สวัสดีค่ะ อาการมีอัณฑะบวมแดง ไม่ค่อยปวดมากนั้น อาจจะเกิดจาก อัณฑะอักเสบจากการติดเชื้อ โดยจะมีอาการปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ และอาจสัมพันธ์กับโรคติดต่อทางเพศสัมพันธ์ สาเหตุอื่นๆเช่นท่อเก็บเชื้ออสุจิอักเสบ เส้นเลือดขอดบริเวณอัณฑะ ถุงน้ำอัณฑะซึ่งถ้ายังมีอาการบวมและแดงอยู่นั้น ควรงดการทำกิจกรรมทางเพศทุกชนิด รวมไปถึงการช่วยตัวเองไปด้วย เพราะอาจจะกระตุ้นหรือทำให้เกิดการกระแทกเสียดสีและทำให้อาการเป็นมากขึ้นได้และควรทำการรักษาตามที่แพทย์แนะนำ หากอาการยังเป็นมาก บวมแดงต่อเนื่อง ควรกลับไปพบแพทย์เพื่อตรวจประเมินซ้ำ